
asupra proiectului de Lege pentru aprobarea Ordonanţei de urgenţă nr.249/2000 privind constituirea şi utilizarea Fondului special pentru produse petroliere.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere şi adoptare, în procedură de urgenţă, cu proiectul de  Lege pentru aprobarea Ordonanţei de urgenţă nr.249/2000 privind constituirea şi utilizarea Fondului special pentru produse petroliere, trimis cu adresa nr.663 din 8 ianuarie 2001, înregistrată sub nr.63/XVIII/11 din 8 ianuarie 2001.



Potrivit prevederilor art.57 din Regulamentul Camerei Deputaţilor, comisia a dezbătut proiectul de lege  menţionat mai sus în şedinţa din  16  ianuarie 2001.



Membrii  comisiei au examinat Ordonanţa de urgenţă nr.249/2000 supusă aprobării, expunerea de motive la proiectul de lege, nota de fundamentare cu privire la argumentarea înfiinţării acestui fond special, precum şi avizul Consiliului Legislativ nr.1457/30 noiembrie 2000.



În urma dezbaterilor, membrii comisiei au hotărât, cu majoritate de voturi, să avizeze favorabil proiectul de lege în forma prezentată.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                   SECRETAR,

                 Ionel OLTEANU                           Carmen DUMITRIU

